cyanic-selkie/wikianc huggingface dataset:
সুদাতেনল্যান্ড
সুদাতেন সংকট
বিভিন্ন দলের সাথে তার বৈঠকের সিদ্ধান্তের সংক্ষিপ্তসার সহ তার প্রতিবেদনের পুরো বিবরণ, তিনি ব্রিটেনে ফিরে যাওয়ার পরে মন্ত্রিসভায় ব্যক্তিগতভাবে তৈরি করেছিলেন যা পরবর্তীতে 'ডকুমেন্ট সিসি ৩৯ (৩৮)' এ পাওয়া গেছে। লর্ড রুনসিম্যান দুঃখ প্রকাশ করেছিলেন যে তিনি বিভিন্ন দলের সাথে চুক্তি করতে পারেন নি, তবে লর্ড হ্যালিফ্যাক্স এর সাথে তিনি একমত হয়েছিলেন যে সময়টি অর্জন করা গুরুত্বপূর্ণ ছিল। তিনি সুদাতেন জার্মানদের পরিস্থিতি সম্পর্কে রিপোর্ট করেছিলেন এবং সংকট মোকাবিলার জন্য প্রস্তাবিত চারটি পরিকল্পনার বিবরণ দিয়েছিলেন।
চারটি হল: সুদাতেনল্যান্ডকে নাৎসি জার্মানের কাছে স্থানান্তর; সুদাতেনল্যান্ডকে নাৎসি জার্মানের কাছে স্থানান্তরের বিষয়ে একটি গণভোট আয়োজন, বিষয়টি নিয়ে চারটি বৃহৎ শক্তির সম্মেলনের আয়োজন, একটি ফেডারেল চেকোস্লোভাকিয়া তৈরিকরণ। সভায় তিনি বলেছিলেন যে তিনি নিজের সমাধান দেওয়ার ক্ষেত্রে খুব অনিচ্ছুক; তিনি এটিকে নিজের কাজ হিসাবে দেখেন নি। এছাড়াও তিনি বলেছিলেন যে বিরোধিতার প্রধান কেন্দ্রগুলো ছিল বোহেমিয়ার উত্তর-পশ্চিমে ইগার এবং আসচ-এ, যেখানে প্রায় ৮,০০,০০০ জার্মান এবং খুব কম অন্যজাতির লোক ছিল।
তিনি বলেছিলেন যে এই অঞ্চলগুলোকে জার্মানিতে স্থানান্তর করা অবশ্যই একটি ভাল জিনিস হবে; তিনি আরও যোগ করেছিলেন যে চেকোস্লোভাক সেনাবাহিনী অবশ্যই এর কঠোর বিরোধিতা করবে এবং বেনেস বলে দিয়েছিলেন যে তারা এটি গ্রহণ করার চেয়ে বরং যুদ্ধ করবে।
ব্রিটিশ প্রধানমন্ত্রী নেভিল চেম্বারলাইন ১৫ সেপ্টেম্বর বার্চতেসগাডেন এ আডলফ হিটলার‌ এর সাথে সাক্ষাত করেন এবং সুদাতেনল্যান্ডকে স্থানান্তরের চুক্তিতে সম্মত হন; তিন দিন পরে ফরাসী প্রধানমন্ত্রী এদুয়ার্দ দালাদিয়েরও একই কাজ করেছিলেন। এই আলোচনায় কোনও চেকোস্লোভাক প্রতিনিধিকে আমন্ত্রণ জানানো হয়নি। জার্মানি তখন গুলো চালানো ছাড়াই সুদাতেনল্যান্ডে পদচারণ করার সক্ষমতা অর্জন করেছিল।
চুক্তিগুলো নিশ্চিত করতে চেম্বারলাইন ২২ সেপ্টেম্বর গডেসবার্গ এ হিটলারের সাথে সাক্ষাত করেছিলেন। সঙ্কটকে যুদ্ধের অজুহাত হিসাবে ব্যবহার করার লক্ষ্যে হিটলার তখন কেবলমাত্র সুদাতেনল্যান্ডের অন্তর্ভুক্তি নয় তাৎক্ষণিক সামরিক দখলের দাবি জানিয়েছিলেন চেকোস্লোভাক সেনাবাহনীকে তাদের নতুন সীমান্তের সাথে তাদের প্রতিরক্ষা ব্যবস্থাকে মানিয়ে নেওয়ার কোনো সময় না দিয়েই।
বার্লিনের স্পোর্টপ্যালাস্টে এক বক্তৃতায় হিটলার দাবি করেছিলেন যে সুদাতেনল্যান্ড "আমার ইউরোপের শেষ আঞ্চলিক দাবি" এবং চেকোস্লোভাকিয়াকে জার্মানিতে সুদাতেনল্যান্ডকে তুলে দেওয়ার জন্য বা যুদ্ধের মুখোমুখি হওয়ার জন্য ২৮ শে সেপ্টেম্বর দুপুর ২ টা এর সময়সীমা দিয়েছিলেন।
একটি সমাধান অর্জনের জন্য, ইতালির একনায়ক বেনিতো মুসোলিনি মিউনিখ এ প্রধান বিশ্বশক্তিগুলোর একটি সম্মেলনের পরামর্শ দিয়েছিলেন ২৯ সেপ্টেম্বরে। হিটলার, দালাদিয়ের এবং চেম্বারলাইন মুসোলিনির প্রস্তাবে (যেটি হারম্যান গরিং প্রস্তুত করেছিলেন) সম্মত হন এবং মিউনিখ চুক্তি তে স্বাক্ষর করেন, তাৎক্ষণিকভাবে জার্মানিতে সুদাতেনল্যান্ডের অন্তর্ভুক্তির ব্যাপারে সম্মত হয়ে। চেকোস্লোভাক সরকার আলোচনায় অংশ না নিলেও ৩০ সেপ্টেম্বর চুক্তি মেনে চলার প্রতিশ্রুতি দিয়েছিল।
১৯৩৮ সালের ১ অক্টোবর থেকে ১০ অক্টোবর এর মধ্যে সুদাতেনল্যান্ডকে জার্মানিতে অর্পণ করা হয়। পরবর্তীতে ১৯৩৯ সালের মার্চ মাসে চেকোস্লোভাকিয়ার চেক অংশ জার্মানি আক্রমণ করে এবং এর অংশটি জার্মানির দখলে নিয়ে নেয় এবং বাকি অংশটুকু বোহেমিয়া এবং মোরাভিয়ার অধীন এ পরিণত হয়। স্লোভাক অংশ চেকোস্লোভাকিয়া থেকে স্বাধীনতার ঘোষণা দিয়ে স্লোভাক প্রজাতন্ত্র (স্লোভাক রাষ্ট্র) হয়ে ওঠে, যা জার্মানির মিত্র ও সহযোগী রাষ্ট্র। (রুথেনিয়ান অংশ - সাবকারপাথিয়ান রুস তাদের কার্পাথো-ইউক্রেন হিসাবে ঘোষণা করে স্বাধীন হওয়ার চেষ্টা করেছিল তবে কেবল ক্ষণিকের সাফল্যের সাথে। এই অঞ্চলটি হাঙ্গেরি দ্বারা দখল হয়ে যায়।)
সীমান্তের কিছু অংশ পোল্যান্ড দ্বারা দখল হয়ে যায়।
জার্মানির অংশ হিসেবে সুদাতেনল্যান্ড
জেনারেল উইলহেম কেইটেল কে সামরিক গভর্নর বানিয়ে প্রথমদিকে সুদাতেনল্যান্ডকে সামরিক প্রশাসনের অধীনে রাখা হয়েছিল। ১৯৩৮ সালের ২১ শে অক্টোবর, দখলকৃত অঞ্চলগুলো ভাগ করে নিকটবর্তী রাইক্সগাউ নিরদের, ওবেরদনাউ, বায়েরিশ্চ অস্টমার্ক এ সংযুক্ত করা হয়েছিল।
উত্তর ও পশ্চিমাঞ্চলগুলো পুনর্গঠিত হয়েছিল রাইক্সগাউ সুদাতেনল্যান্ড হিসাবে, রাইখেনবার্গ শহরটিকে (বর্তমানে লিবারেক) এর রাজধানী হিসাবে প্রতিষ্ঠিত করে। কনরাড হেনলেইন (ততদিনে প্রকাশ্যে একজন এনএসডিএপি সদস্য) জেলাটিকে প্রথমে রাইকস্কোমিসার (১ মে ১৯৩৯ অবধি) এবং পরে রাইকস্ট্যাথাল্টার হিসাবে (১ মে ১৯৩৯ - ৪ মে ১৯৪৫) পরিচালনা করেছিলেন। সুদাতেনল্যান্ড তিনটি প্রশাসনিক জেলা(রেগিরুংসবিজার্ক) নিয়ে গঠিত ছিল: ইগার (কার্লসবাদ কে রাজধানী করে), অসিগ এবং ট্রপপাউ।
দখলের অল্প সময়ের মধ্যেই সুদাতেনল্যান্ডে বসবাসরত ইহুদীদের উপর ব্যাপকভাবে নির্যাতন শুরু করা হয়েছিল। মাত্র কয়েক সপ্তাহ পরে ক্রিস্টালনাখ্ত হয় । জার্মানির অন্যান্য স্থানে, অনেক উপাসনালয়ে আগুন দেওয়া হয়েছিল এবং অসংখ্য নেতৃস্থানীয় ইহুদিদের নির্যাতন শিবির এ প্রেরণ করা হয়েছিল। পরবর্তী বছরগুলোতে, নাৎসিরা ৩,০০,০০০ চেক এবং স্লোভাক ইহুদিদের নির্যাতন শিবির এ প্রেরণ করেছিল, যেখানে তাদের বেশিরভাগই মারা গিয়েছিলেন বা তাদের হত্যা করা হয়েছিল। ইহুদি এবং চেকরাই শুধুমাত্র দুর্গতদের অন্তর্ভুক্ত ছিল না; জার্মান সমাজতন্ত্রবাদী, কমিউনিস্ট এবং শান্তিবাদীরাও ব্যাপকভাবে নির্যাতিত হয়েছিল। কিছু জার্মান সমাজতন্ত্রবাদী সুদাতেনল্যান্ড ছেড়ে প্রাগ এবং লন্ডন হয়ে অন্য দেশে পালিয়েছিলেন।নাৎসিকরণ এর পর সুদাতেনল্যান্ড এর সম্পূর্ণ সম্রপদায় স্থায়ীভাবে বদলে গিয়েছিল।
দ্বিতীয় বিশ্বযুদ্ধ পরবর্তী বিতাড়ণ ও পুনঃঅভিবাসন
১৯৪৫ সালের মে মাসে চেকোস্লোভাকিয়া স্বাধীন হওয়ার অল্প সময়ের মধ্যেই, সরকারীভাবে সুদাতি (সুদাতেনল্যান্ড) শব্দটির ব্যবহার নিষিদ্ধ করা হয়েছিল এবং একে 'সীমান্ত অঞ্চল' শব্দটি দ্বারা প্রতিস্থাপন করা হয়েছিল।
১৯৪৫ এর গ্রীষ্মে দ্বিতীয় বিশ্বযুদ্ধের পরে পটসডাম সম্মেলনে সিদ্ধান্ত নেওয়া হয় যে সুদাতেন জার্মানদের চেকোস্লোভাকিয়া ছেড়ে যেতে হবে (দেখুন দ্বিতীয় বিশ্বযুদ্ধ পরবর্তী জার্মান বিতারণ)। নাৎসি বর্বরতার ফলে চেকোস্লোভাকিয়ায় বেড়ে ওঠা সমস্ত জার্মানের বিরুদ্ধে প্রচুর বিদ্বেষাত্বক আচরণের ফলস্বরূপ, সংখ্যাগরিষ্ঠ জার্মানকে দেশত্যাগে বাধ্য করা হয়েছিল ( চেকোস্লোভাক সরকার যেসকল জার্মান তাদের নাৎসি বিরোধী সম্পর্ক প্রমাণ করতে সক্ষম হয়েছিল তাদের দেশত্যাগে বাধ্য করেনি)।
প্রাথমিক পর্যায়ে (১৯৪৫ সালের বসন্ত-গ্রীষ্মে) বহিষ্কৃত জার্মানদের সংখ্যা প্রায় ৫,০০,০০০ অনুমান করা হয়। বেনেস ডিক্রি অনুসারে এবং ১৯৪৬ সাল শুরু হওয়ার পরে বেশিরভাগ জার্মানকে বহিষ্কার করা হয়েছিল এবং ১৯৫০ সালে কেবল ১,৫৯,৯৩৮ জার্মান চেক প্রজাতন্ত্রে বাস করত (যেখানে ১৯৩০ সালে সংখ্যাটি ৩১,৪৯,৮২০ ছিল)। বাকী জার্মানদের মধ্যে যারা প্রমাণিত ফ্যাসিবাদী এবং দক্ষ শ্রমিক ছিল তাদের চেকোস্লোভাকিয়ায় থাকার অনুমতি দেওয়া হয়েছিল, কিন্তু পরে তাদের জোর করে দেশের মধ্যে ছড়িয়ে দেওয়া হয়েছিল। চেকোস্লোভাকিয়ার কিছু জার্মান শরণার্থী সুদাতেনডুচ ল্যান্ডমানশ্কাফ্ট এর মাধ্যমে উপস্থাপিত হয়েছিলেন।
চেকোস্লোভাকিয়ায় অবস্থানকারী বেশিরভাগ জার্মান (এক লক্ষেরও বেশি) পরবর্তীতে পশ্চিম জার্মানি তে পাড়ি জমান। জার্মান জনসংখ্যা দেশের বাইরে স্থানান্তরিত হওয়ায়, পূর্বের সুদাতেনল্যান্ডকে পুনর্বাসিত করা হয়েছিল, বেশিরভাগ চেক দ্বারা এবং চেকোস্লোভাকিয়ায় অন্যান্য জাতীয়তা দ্বারাও: স্লোভাক, গ্রিক (গ্রীক গৃহযুদ্ধ ১৯৪৪-৪৯ এর পরে আগত), কার্পাথিয়ান রুথেনিয়ানস, রোমানি এবং যে সকল ইহুদী গণহত্যা হতে বেঁচে গিয়েছিল, এবং হাঙ্গেরীয় (যদিও হাঙ্গেরীয়রা বাধ্য হয়ে এই দেশে ফিরে এসেছিল-দেখুন স্লোভাকিয়ায় হাঙ্গেরীয় জনগোষ্ঠী: জনসংখ্যার রদবদল)।
কিছু অঞ্চল যেমন- চেক সাইলেসিয়ান-মোরাভিয়ান সীমান্তভূমি, দক্ষিণ-পশ্চিম বোহেমিয়া (সুমাভা জাতীয় উদ্যান), বোহেমিয়ার পশ্চিম ও উত্তর অংশ বেশ কয়েকটি কৌশলগত কারণে (খননকাজ এবং সামরিক স্বার্থ) অবরুদ্ধ ছিল বা এখন জাতীয় উদ্যান এবং প্রাকৃতিক অঞ্চলরুপে সুরক্ষিত রয়েছে। তদুপরি, ১৯৫২-৫৫ সালে আয়রন কার্টেন প্রতিষ্ঠার আগে, তথাকথিত "নিষিদ্ধ অঞ্চল" স্থাপন করা হয়েছিল সীমান্ত থেকে ২ কিলোমিটার (১.২ মাইল) পর্যন্ত, যেখানে কোনো বেসামরিক লোক থাকতে পারেনি। সীমানা থেকে 12 কিলোমিটার অবধি একটি বিস্তৃত অঞ্চল বা "সীমান্ত অঞ্চল" বিদ্যমান ছিল, যেখানে কোনও "অসাধু" বা "সন্দেহভাজন" নাগরিক বাস করতে বা কাজ করতে পারেনি। তাই সম্পূর্ণ আস শহরটি সীমান্ত অঞ্চলে পরে যায়। ১৯৮৯ সালে ভেলভেট বিপ্লব পর্যন্ত এই অবস্থা বিদ্যমান থেকে যায়।
চেব এর আশেপাশের পশ্চিমাঞ্চলীয় সীমান্তভূমিতে উল্লেখযোগ্য পরিমাণ জার্মান সংখ্যালঘুরা রয়ে যায়, যেখানে ইয়ালতা সম্মেলন আইনের আওতায় অনুমোদিত হয়ে ১৯৫৫ সাল পর্যন্ত দক্ষ জাতিগত জার্মান খনিজ শ্রমিকরা খনন ও শিল্পে কাজ অব্যাহত রেখেছে; ইগারল্যান্ড এ সংখ্যালঘু জার্মান প্রতিষ্ঠানসমূহের অস্তিত্ব রয়ে যায়। এছাড়াও, চেক সাইলেসিয়া-র বহুজাতিক হ্লুসিন অঞ্চল এর ক্র্যাভারে নামক ছোট শহরে একটি নৃতাত্ত্বিক জার্মান মেয়র সহ জাতিগত জার্মান সংখ্যাগরিষ্ঠতা রয়েছে(২০০৬ সাল)।
২০০১ সালের আদমশুমারি অনুযায়ী চেক প্রজাতন্ত্রের প্রায় ৪০,০০০ মানুষ জার্মান জাতিসত্তার দাবি করেছিল।
কুবলাই খান
কুবলাই খান ছিলেন তলুই ও সরঘাঘতানি বেকির দ্বিতীয় পুত্র। তার পিতামহ ছিলেন চেঙ্গিস খান। ১২৬০ খ্রিষ্টাব্দে কুবলাই খান তার বড় ভাই মংকু খানের স্থলাভিষিক্ত হন। কুবলাই খানের আরেক ভাই হালাকু খান পারস্য জয় করেন এবং সেখানে ইলখানাত নামে রাজ্য প্রতিষ্ঠা করেন।
বেদারা বেশ
ইতিহাস
বেদারা বেশ একটি অনন্য লোকনৃত্য যার ইতিহাস ৩০০ বছরের পুরানো। কিংবদন্তি অনুসারে, 'বিজয়নগর রাজাদের' রাজত্বের পরে, শিরসি (তৎকালীন কল্যাণপট্টন) এবং অন্যান্য দক্ষিণ ভারতের অঞ্চলগুলি শাসন করেছিল সোন্দা রাজবংশ।
সোন্দা অঞ্চলে মুসলমানদের আক্রমণের ভয় সবসময়ই ছিল। তাদের রক্ষা করার জন্য, শাসকরা বেদা সম্প্রদায়ের এক যুবক ‘মল্লেশি’কে নিযুক্ত করেছিলেন, সে ছিল বিজয়নগর সাম্রাজ্যের একজন যোদ্ধা।
প্রাথমিকভাবে, মল্লেশি তার দায়িত্বগুলি ভালভাবে পালন করেছিল, কিন্তু পরে, সে সমস্যা সৃষ্টি করতে শুরু করে এবং ব্যাভিচারী হয়ে ওঠে। সে স্থানীয় নেতা দাসপ্পা শেঠির কন্যা রুদ্রাম্বিকাকে বিবাহের প্রস্তাব দেয়। রুদ্রাম্বিকা সাহসী এবং নির্ভীক ছিলেন; সমাজের স্বার্থে তিনি মল্লেশীকে বিবাহ করেন।
রুদ্রাম্বিকার আত্মত্যাগকে স্বীকৃতি দিয়ে 'বেদার বেশ' শুরু হয়েছিল এবং সেই ঐতিহ্য এখনও চলছে।
এটি যেভাবে সম্পন্ন করা হয়
এই কেন্দ্রীয় চরিত্রটির সহযোগী থাকে প্রায় পনেরো জন পুরুষ। বেদারা বেশ নাচের প্রায় এক সপ্তাহ আগে অনুশীলন শুরু হয়, এবং প্রদর্শনের দিনের উপস্থাপনা বাকরুদ্ধ করে দেয়।
অভিনয় শিল্পীকে ময়ূরের পালক, গোঁফ, সুতি ও লাল কাপড়, ফল, ঢাল এবং তলোয়ার দিয়ে সজ্জিত করা হয়। শিল্পীর পেটে দুটি দড়ি বাঁধা থাকে এবং দুইজন লোক পিছন থেকে সেই দড়ি ধরে থাকে। এটি মূলত বোঝায় মল্লেশিকে বিরত করা হচ্ছে তার সামনে আসা লোকজনকে হত্যা করার চেষ্টা থেকে। নৃত্যকে ছন্দ দেওয়ার জন্য হস্তধৃত ড্রাম (টামাটে) ব্যবহার করা হয়। শিকার নৃত্য পরিবেশনকারীরা প্রথমে স্থানীয় রাস্তা থেকে নৃত্য শুরু করে এবং সারা রাত ধরে শিরসি শহরের বিভিন্ন স্থানে নৃত্য পরিবেশন করে।
আধুনিক আকার
প্রায় ৫০জন একক শিল্পী ড্রাম বাদকদের একটি দল নিয়ে শিকার নৃত্য বা বেদারা বেশ পরিবেশন করে। আধুনিক সময়ে বেদারা বেশের সাথে রাস্তায় বিভিন্ন ধরনের পরিবেশনা দেখা যায়।
আলপনা
thumb|হিন্দু উৎসব [[দীপাবলি|দীপাবলিতে অঙ্কিত রঙিন আলপনা]]আলপনা বা আল্‌পনা বা আলিপনা হল লেপন করে করা কারুকার্য; সাধারণত একটি বা দুটি রঙের সহজ বিমূর্ত(abstract) রেখাচিত্র। বাড়ির চৌকাঠে, আঙিনায়, বিয়ের পিঁড়িতে, হিন্দু পূজা মণ্ডপে ইত্যাদি জায়গায় সাদা আলপনা খুব চল আছে। এটি মূলত ক্ষণস্থায়ী লোকশিল্প। সমাজজীবনে প্রচলিত নানাবিধ অনুষ্ঠান ও গৃহসজ্জার জন্য আলপনা অঙ্কন করা হয়।
প্রকার
thumb|কাঠগুঁড়ো দিয়ে তৈরি আলপনাতে বেলেপাথরের যুগল মূর্তির প্রতিকৃতি বাংলার আলপনায় চিরাচরিতভাবে ভিজে চালগুঁড়ো সাদা রং হিসাবে ব্যবহার হয়। এছাড়া তেল-সিঁদুর লাল, এবং হলুদবাটা হলদে রঙ হিসাবে ব্যবহার হতে পারে। সাধারণত চালের গুঁড়োর পিটালীর মধ্যে ছোট এক টুকরো কাপড় কিংবা পাটের টুকরো ভিজিয়ে নিয়ে অনামিকা দিয়ে আলপনা আঁকা হয়। আলপনার ছবিগুলো পুরু রেখায় তৈরি ও দ্বিমাত্রিক। সাধারণত মেঝের উপরই আলপনা করা হয়। স্মরণাতীত কাল থেকেই বাংলার মহিলারা ধর্মীয় ও সামাজিক অনুষ্ঠানাদির উদ্দেশ্যেই আলপনার অনুশীলন করে আসছেন। বিষয়বস্তু হিসেবে আলপনায় আঁকা হয় পদ্ম, ধানের গুচ্ছ, বৃত্তায়িত রেখা, সূর্য, মই, লক্ষ্মীর পদচিহ্ন,শ্রীকৃষ্ণের শিশু পদচিহ্ন, মাছ, পান, শঙ্খলতা ইত্যাদি। বর্তমান যুগে মুসলমানেরাও বিবাহ ও অন্যান্য সামাজিক-সাংস্কৃতিক ও ধর্মীয় অনুষ্ঠানে আলপনা অঙ্কন করে থাকেন।
অনেক পণ্ডিতই ব্রত ও পূজার সঙ্গে সংশ্লিষ্ট আলপনাকে প্রাক-আর্য সময়কার উৎপত্তি বলে চিহ্নিত করেন। একুশে ফেব্রুয়ারিতে ঢাকার কেন্দ্রীয় শহীদ মিনার ও মিনার সংলগ্ন সড়কগুলিতে আলপনা করা হয়। প্রচলিত রীতির আওতার মধ্যে থেকেও অনুষ্ঠান, পটভূমি ও শৈল্পিক কারুকার্যে আলপনার রূপভেদ লক্ষ করা যায়। আধুনিক আলপনার চারিত্রিক বৈশিষ্ট্য বিমূর্ত, আলংকরিক, ধর্মনিরপেক্ষ ও সামঞ্জস্যপূর্ণ।
বড় আলপনা
এখন পর্যন্ত বিশ্বের বৃহত্তম যেই আলপনাটি আঁকা হয়েছে তার দৈর্ঘ্য ছিল মাত্র ২.৭৩ কিলোমিটার। যে টি ২০১৭ সালে আঁকা হয়েছিল ভারতের কলকাতার নাদিয়া জেলার ফুলিয়ায়।
তবে নাদিয়ার আগে বিশ্বের সবচেয়ে বড় আলপনার রেকর্ডটি ছিল বাংলাদেশের দখলে। আর যেটির দৈর্ঘ্য ছিল ১.৫ কিলোমিটার। তাই বলা যায় গাইবান্ধার শিক্ষার্থীদের আঁকা ১০ কিলোমিটার আলপনার মাধ্য দিয়ে বাংলাদেশ আবার ফিরে পেতে যাচ্ছে তাদের হারানো গৌরব।
সিডনি সিক্সার্স
সিডনি সিক্সার্স হচ্ছে অস্ট্রেলিয়ান ফ্রাঞ্চাইজ ভিত্তিক পুরুষদের ক্রিকেট দল, যারা অস্ট্রেলিয়ার ঘরোয়া টুয়েন্টি২০ ক্রিকেট প্রতিযোগিতা বিগ ব্যাশ লীগে (বিবিএল) অংশ গ্রহণ করে থাকে। সিডনি থান্ডার-এর মতো, সিক্সার্সও হচ্ছে নিউ সাউথ ওয়েলস ব্লু'র উত্তরাধিকারী, যারা চলমান কেএফসি টুয়েন্টি২০ বিগ ব্যাশ প্রতিযোগিতায় খেলে। সিক্সার্সের ঘরোয়া মাঠ হচ্ছে শহরের অন্তবর্তী দক্ষিণ-পূর্ব এলাকায় সিডনি ক্রিকেট গ্রাউন্ড অপর দিকে থান্ডারের ঘরোয়া মাঠ হচ্ছে শহরের একটু বাইরে কিছু পশ্চিমে স্পটলেস স্টেডিয়াম। উদ্বোধনী কোচ ছিলেন ট্রেভর বেলিস, ২০১৫ সালে তার স্থলাভিষিক্ত হন বর্তমান কোচ গ্রেগ শিপার্ড. সিক্সার্সের উদ্বোধনী অধিনায়ক ছিলেন অস্ট্রেলিয়ান উইকেট-রক্ষক ব্র্যাড হাডিন। স্টিভ স্মিথ ও মইসেস হেনরিকুইস উভয়ই দলের অধিনায়কত্বে সময় দিয়েছেন।
বর্তমান দল
বিবিএল১০ আসরের জন্য মনোনীত খেলোয়াড়গণ ছিলেন নিম্নরূপ:
ডেম্পো স্পোর্টস ক্লাব
২০০৮ এএফসি কাপ
নাইজেরিয়ান পেশাদার ফুটবলার রান্টি মার্টিন্স, চিদি এদেহ এবং ব্রাজিলীয় বেটো-এর দুরন্ত পারফরম্যান্সে এই ক্লাবটি সেমিফাইনাল পর্যন্ত পৌঁছায়।
দলটির প্রশিক্ষণের দায়িত্বে ছিলেন ডেম্পোর প্রাক্তনী ভারতীয় আরমান্দো কোলাকো।
গ্রুপ পর্বে বাহরাইন পেশাদার ফুটবল ক্লাব আল-মুহাররাক এসসি-কে বাহরাইনের মাঠে ২-১ গোলে হারায়, যারা পরবর্তীতে টুর্নামেন্ট বিজয়ী হয়। এছাড়া সিঙ্গাপুরের লায়ন সিটি সেলার্স এফসি এবং লেবাননের আল আনসার এফসি কে পরাজিত করে।
লারিসা ফুটবল ক্লাব অ্যাসোসিয়েশন
লারিসা ফুটবল ক্লাব অ্যাসোসিয়েশন (Ένωση Ποδοσφαιρικών Σωματείων Λάρισας, Larissa Football Clubs Association; এছাড়াও সংক্ষেপে ইপিএসএল নামে পরিচিত) হচ্ছে গ্রিসের লারিসার ফুটবলের নিয়ন্ত্রক সংস্থা। এই সংস্থাটি ১৯৬০ সালে প্রতিষ্ঠিত হয়েছে। এটি এখন পর্যন্ত ফুটবলের সর্বোচ্চ সংস্থা ফিফার সদস্যপদ লাভ করেনি, এর পাশাপাশি প্রতিষ্ঠার বছরেই সংস্থাটি এইচএফএফের সদস্যপদ লাভ করে। এই সংস্থার সদর দপ্তর গ্রিসের লারিসায় অবস্থিত।
এই সংস্থাটি এলএফসিএ চ্যাম্পিয়নশিপ এবং এলএফসিএ কাপের মতো প্রতিযোগিতার সকল কার্যক্রম পরিচালনা করে। বর্তমানে লারিসা ফুটবল ক্লাব অ্যাসোসিয়েশনের সভাপতির দায়িত্ব পালন করছেন দিমিত্রিওস বুচলারিওতিস।
কালিম্পং
কালিম্পং (कालिम्पोङ; ) ভারতের পশ্চিমবঙ্গ রাজ্যের শৈলশহর। নিম্ন হিমালয়-এ অবস্থিত। গড় উচ্চতা । কালিম্পং জেলার কালিম্পং মহকুমার সদর শহর। শহরের উপকণ্ঠে ভারতীয় সেনাবাহিনীর ২৭ মাউন্টেন ডিভিশন অবস্থিত।
কালিম্পং-এর পরিচিতি রয়েছে শহরের শিক্ষা প্রতিষ্ঠানগুলির জন্য। এগুলির অধিকাংশ ব্রিটিশ আমলে স্থাপিত হয়। চীনের তিব্বত আগ্রাসন ও ভারত-চীন যুদ্ধের আগে পর্যন্ত এই শহর ছিল ভারত-তিব্বত বাণিজ্যদ্বার। ১৯৮০-র দশক থেকে কালিম্পং ও প্রতিবেশী দার্জিলিং পৃথক গোর্খাল্যান্ড রাজ্য আন্দোলনের প্রধান কেন্দ্র।
নামের উৎস
কালিম্পং নামের সঠিক উৎস অজ্ঞাত। সর্বজনগ্রাহ্য মত হল, তিব্বতি ভাষায় কালিম্পং মানে রাজার মন্ত্রীদের সভা (বা বেড়া)। কথাটি এসেছে কালোন (রাজার মন্ত্রী) ও পং (বেড়া) শব্দদুটি থেকে। অন্য মতে, লেপচা ভাষায় কালিম্পং শব্দটির অর্থ যে শৈলশিরায় আমরা খেলা করি। অতীতে এখানে স্থানীয় আদিবাসীদের গ্রীষ্মকালীন ক্রীড়ানুষ্ঠানের আসর বসত। পাহাড়ের অধিবাসীরা এই অঞ্চলকে কালিবং-ও (কালো নাল (spur)) বলে থাকেন।
দি আনটোল্ড অ্যান্ড আননোন রিয়ালিটি অ্যাবাউট দ্য লেপচাস গ্রন্থের রচয়িতা কে পি তামসাং-এর মতে, কালিম্পং কথাটি এসেছে কালেনপাং শব্দ থেকে, লেপচা ভাষায় যার অর্থ গোষ্ঠীর ছোটো পাহাড় ("Hillock of Assemblage")। শব্দটি প্রথমে হয় কালীবাং। পরে আরও বিকৃত হয়ে হয় কালিম্পং। অন্য মতে, এই অঞ্চলে বহুল প্রাপ্ত তান্তব উদ্ভিদ কাউলিম-এর নামানুসারে এই অঞ্চলের নাম হয়েছে কালিম্পং।
ইতিহাস
thumb|কালিম্পং-এ ঔপনিবেশিক স্থাপত্যের একটি ধ্রুপদি উদাহরণ মরগ্যান হাউজ মধ্য-ঊনবিংশ শতাব্দীর আগে পর্যন্ত কালিম্পং ও তার সংলগ্ন অঞ্চলগুলি পর্যায়ক্রমে শাসন করত সিকিম ও ভুটান রাজ্য। সিকিমি শাসনে এই অঞ্চল ডালিংকোট নামে পরিচিত ছিল। ১৭০৬ সালে ভুটান রাজা একটি যুদ্ধে জয়লাভ করে অঞ্চলটি সিকিম রাজার কাছ থেকে ছিনিয়ে নেন। তিনি এই অঞ্চলের নতুন নাম রাখেন কালিম্পং। অনুমান, কালিম্পং ও তার সংলগ্ন তিস্তা উপত্যকা অষ্টাদশ শতাব্দীতে ভুটান রাজ্যের সীমান্তবর্তী অঞ্চল ছিল। এখানকার জনসংখ্যা সেই সময় খুবই কম ছিল। অধিবাসীরা ছিলেন মূলত আদিবাসী লেপচা সম্প্রদায় ও অনুপ্রবেশকারী ভুটিয়া ও লিম্বু উপজাতি। পরে, ১৭৮০ খ্রিষ্টাব্দে, গোর্খারা কালিম্পং আক্রমণ করে জয় করে নেয়। ১৮৬৪ খ্রিষ্টাব্দে ইঙ্গ-ভুটান যুদ্ধ হয়। তারপর ১৮৬৫ সালে সিঞ্চুলার চুক্তি সাক্ষরিত হয়। এই চুক্তি অনুযায়ী তিস্তা নদীর পূর্বদিকের ভুটানি-অধিকৃত অঞ্চলগুলি ব্রিটিশ ইস্ট ইন্ডিয়া কোম্পানির আওতাভুক্ত হয়। এই সময় কালিম্পং একটা ছোটো গ্রাম মাত্র ছিল। মোটে দু'টি কী তিনটি পরিবার এখানে বসবাস করতেন। এই বছরই অ্যাশলে ইডেন নামে এক বেঙ্গল সিভিল সার্ভিস অফিসারের তাৎক্ষণিক প্রতিবেদনে এই শহরের উল্লেখ পাওয়া যায়। এটাই ছিল কালিম্পং শহরের প্রথম ঐতিহাসিক নামোল্লেখ। ১৮৬৬ খ্রিষ্টাব্দে কালিম্পং দার্জিলিং জেলার অন্তর্ভুক্ত হয়। ১৮৬৬–৬৭ খ্রিষ্টাব্দ নাগাদ একটি ইঙ্গ-ভুটানি কমিশন কালিম্পং ও ভুটানের সীমা নির্দেশ করার জন্য নিযুক্ত হয়। এর পর কালিম্পং মহকুমা ও দার্জিলিং জেলা একটা ভৌগোলিক আকার পায়।
প্রথম-শ্রেণীর ক্রিকেটে ১০০ শতরানের অধিকারী ব্যাটসম্যানদের তালিকা
ক্রিকেট খেলায় একজন ব্যাটসম্যান আউট না হয়ে যদি ১০০ বা ততোধিক রান একটি ইনিংসে সম্পন্ন করেন, তখন তিনি সেঞ্চুরি করেছেন বলে গণ্য করা হয়ে থাকে। আন্তর্জাতিক পর্যায়ের ক্রিকেটের নিচে অবস্থানকারী প্রথম-শ্রেণীর ক্রিকেটে সর্বমোট ২৫জন খেলোয়াড় একশত বা ততোধিকবার সেঞ্চুরি করার এ কৃতিত্বের দাবীদার।
কালিম্পং
ইতিহাস
যুদ্ধের পর কালিম্পং অঞ্চল পশ্চিম ডুয়ার্স জেলার মহকুমা হয়। পরের বছর এটা দার্জিলিং জেলার আওতাভুক্ত হয়। এখানকার জলবায়ু মনোরম। তাই ব্রিটিশরা গাঙ্গেয় সমভূমি অঞ্চলের তীব্র দাবদাহ থেকে বাঁচতে এখানে দার্জিলিং-এর বিকল্প শৈলশহর গড়ে তোলার পরিকল্পনা নেয়। কালিম্পং প্রাচীন রেশম পথের প্রক্ষিপ্তাংশ নাথুলা ও জেলেপলার কাছে অবস্থিত ছিল। তাই ভারত ও তিব্বতের মধ্যে পশুরোম (fur), উল ও খাদ্যশস্য আমদানি-রফতানিতে কালিম্পং ছিল একটি গুরুত্বপূর্ণ বাণিজ্যকেন্দ্র। বাণিজ্যে সমৃদ্ধিলাভের সঙ্গে সঙ্গে নেপাল থেকে বহুসংখ্যক অনুপ্রবেশকারী এখানে এসে বসতি স্থাপন করতে থাকেন। এতে বাণিজ্যিক উন্নতির সাথে সাথে এখানকার জনসংখ্যাও বেড়ে যায়।
প্রথম-শ্রেণীর ক্রিকেটে ১০০ শতরানের অধিকারী ব্যাটসম্যানদের তালিকা
প্রথম ক্রিকেটার হিসেবে একশত বা ততোধিকবার সেঞ্চুরি করার অধিকারী হচ্ছেন ডব্লিউ. জি. গ্রেস। ১৮৯৫ সালে তিনি তার শততম সেঞ্চুরি করেন। তবে, এ অর্জনের সাথে জড়িত থাকা স্বত্ত্বেও একমাত্র ব্যাটসম্যান হিসেবে তার ব্যাটিং গড় ৪০-এর নিচে রয়েছে।
কালিম্পং
ইতিহাস
স্কটিশ মিশনারিরা এসে এখানে ব্রিটিশদের জন্য স্কুল ও ওয়েলফেয়ার সেন্টার গড়ে তোলেন। রেভারেন্ড ডাবলিউ ম্যাকফারল্যান্স ১৮৭০-র দশকে এই এলাকায় প্রথম স্কুল স্থাপন করেন। স্কটিশ ইউনিভার্সিটি মিশন ইনস্টিটিউশন চালু হয় ১৮৮৬ সালে। এর পর চালু হয় কালিম্পং গার্লস হাই স্কুল। ১৯০০ সালে রেভারেন্ড জে এ গ্রাহাম দুঃস্থ অ্যাংলো-ইন্ডিয়ান ছাত্রদের জন্য ড. গ্রাহাম'স হোমস চালু করেন। ১৯০৭ সালের মধ্যে কালিম্পং-এর অধিকাংশ স্কুলের দরজা ভারতীয় ছাত্রদের জন্য খুলে দেওয়া হয়। ১৯১১ সাল নাগাদ শহরের জনসংখ্যা হয় ৭,৮৮০। ১৯৪৭ সালে স্বাধীনতা ও দেশভাগের পর কালিম্পং ভারতের পশ্চিমবঙ্গ রাজ্যের অন্তর্ভুক্ত হয়। ১৯৫৯ সালে চীন তিব্বত দখল করে নেয়। বহু বৌদ্ধ সন্ন্যাসী তিব্বত থেকে পশ্চিমবঙ্গে পালিয়ে আসেন এবং কালিম্পং-এ মঠ স্থাপনা করেন। এই সব সন্ন্যাসীরা সঙ্গে করে বহু দুষ্প্রাপ্য পুথি এনেছিলেন। ভারত-চীন যুদ্ধের পর জেলেপলা পাস পাকাপাকিভাবে বন্ধ করে দেওয়া হয়। এতে ভারত-তিব্বত বাণিজ্য ব্যাহত হয়। কালিম্পং-এর অর্থনীতি ক্ষতির মুখে পড়ে। ১৯৭৬ সালে দলাই লামা কালিম্পং-এ এসে জ্যাং ঢোক পালরি ফোডাং মঠটিকে পবিত্র ঘোষণা করেন। এখানে বহু পুথি রক্ষিত আছে।
প্রথম-শ্রেণীর ক্রিকেটে ১০০ শতরানের অধিকারী ব্যাটসম্যানদের তালিকা
ঐতিহাসিকভাবেই ইংরেজ কাউন্টি চ্যাম্পিয়নশীপ প্রতিযোগিতায় প্রত্যেক মৌসুমে সর্বাধিক প্রথম-শ্রেণীর খেলা অনুষ্ঠিত হয়ে থাকে। ২৫জনের ১০০ প্রথম-শ্রেণীর সেঞ্চুরিকারীদের প্রায় সবাই ইংরেজিভাষী বা ইংরেজি ভাষায় দক্ষ। কেবলমাত্র অস্ট্রেলিয়ার ডোনাল্ড ব্র্যাডম্যান, পাকিস্তানের জহির আব্বাস, নিউজিল্যান্ডের গ্লেন টার্নার এবং ওয়েস্ট ইন্ডিজের ভিভ রিচার্ডস এর বাইরে অবস্থান করছেন। তন্মধ্যে, গ্লুচেস্টারশায়ারের পক্ষে জহির আব্বাস, ওরচেস্টারশায়ারের পক্ষে গ্লেন টার্নার এবং ভিভ রিচার্ডস সমারসেটের পক্ষে বিদেশী খেলোয়াড় হিসেবে প্রতিনিধিত্ব করেছেন। প্রথম ইংরেজ-বহির্ভূত ব্যাটসম্যান হিসেবে এ সম্মাননায় রয়েছেন ডন ব্র্যাডম্যান। এছাড়াও, একমাত্র ব্যাটসম্যান হিসেবে তিনি কোন ইংরেজ কাউন্টি দলে প্রতিনিধিত্ব করেননি।
কালিম্পং
ইতিহাস
১৯৮৬ ও ১৯৮৮ সালে জাতিগত ভিত্তিতে পৃথক গোর্খাল্যান্ড ও কামতাপুর রাজ্যের দাবিতে আন্দোলন শুরু হয়। গোর্খা ন্যাশনাল লিবারেশন ফ্রন্ট (জিএনএলএফ) ও পশ্চিমবঙ্গ সরকার বিবাদে জড়িয়ে পড়ে। দাঙ্গা হয়। চল্লিশ দিনের বনধ ঘোষিত হয়। কালিম্পং বিদ্রোহীদের দখলে চলে যায়। আইনশৃঙ্খলা ঠিক রাখতে রাজ্য সরকার সেনাবাহিনীকে তলব করে। এরপর শিলিগুড়ি মহকুমা ছাড়া বাকি দার্জিলিং জেলা নিয়ে স্বশাসিত সংস্থা দার্জিলিং গোর্খা হিল কাউন্সিল গঠিত হয়। ২০০৭ সালে পৃথক গোর্খাল্যান্ড রাজ্যের দাবি নতুন করে মাথাচাড়া দেয়। এবার আন্দোলনের নেতৃত্ব দেয় গোর্খা জনমুক্তি মোর্চা (গজম)।
ভূগোল
thumb|কালিম্পং-এর উচ্চতম স্থান ডেলো হিলের উপর ডেলো রিসর্ট কালিম্পং নগরকেন্দ্র ডেলো পাহাড় ও দুরপিন পাহাড়ের মধ্যে সংযোগ রক্ষাকারী একটা শৈলশিরার ওপর অবস্থিত। উচ্চতা । কালিম্পং-এর সর্বোচ্চ স্থান ডেলোর উচ্চতা । পাহাড়ের নিচের উপত্যকায় তিস্তা নদী প্রবহমান। তিস্তা কালিম্পং-কে সিকিম রাজ্য থেকে পৃথক করেছে। কালিম্পং-এর মাটির রং লাল। ফাইলিট (phyllite) ও শিস্টের (schists) অতিরিক্ত উপস্থিতি হেতু কোথাও কোথাও মাটির রং কালো। শিবালিক পর্বত অন্যান্য হিমালয়ের পাদদেশীয় পার্বত্য এলাকার মতোই ঢালু ও নরম মাটি বিশিষ্ট। বর্ষাকালে এখানে প্রায়ই ধস নামে। কালিম্পং থেকে হিমালয়ের তুষারাবৃত উঁচু উঁচু শৃঙ্গগুলি দেখা যায়। মাউন্ট কাঞ্চনজঙ্ঘা বিশ্বের তৃতীয় বৃহত্তম শৃঙ্গ, এখান থেকে খুব স্পষ্টভাবে দেখা যায়।
thumb|হিমালয়ের দৃশ্য
কালিম্পং-এ পাঁচটি ঋতুর চক্র লক্ষিত হয়: বসন্ত, গ্রীষ্ম, শরৎ, শীত ও বর্ষা। বার্ষিক তাপমাত্রা সর্বোচ্চ থেকে সর্বনিম্ন  র মধ্যে ওঠানামা করে। গ্রীষ্মকাল মনোরম। আগস্ট মাসে গ্রীষ্মের গড় সর্বোচ্চ তাপমাত্রা থাকে । গ্রীষ্মের পরে আসে বর্ষা, যা স্থায়ী হয় জুন থেকে সেপ্টেম্বর পর্যন্ত। বর্ষাকালে প্রচুর বৃষ্টি হয়। ফলে মাঝেমাঝে ধস নেমে শহর অবশিষ্ট ভারত থেকে বিচ্ছিন্ন হয়ে যায়। ডিসেম্বর থেকে ফেব্রুয়ারি পর্যন্ত শীতকাল। তখন সর্বোচ্চ তাপমাত্রা থাকে । বর্ষা ও শীতে কালিম্পং ঘন কুয়াশায় আচ্ছন্ন থাকে।
সামরিক গুরুত্ব
ভারতীয় সেনাবাহিনী-র XXXIII কর্পস-এর অন্তর্গত ২৭ তম পর্বত বিভাগ এর সদর দপ্তরটি এখানে রয়েছে ।
জনসংখ্যার উপাত্ত
ভারতের ২০০১ সালের আদমশুমারি অনুসারে কালিম্পং শহরের জনসংখ্যা হল ৪২,৯৮০ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৭৯%। পুরুষদের মধ্যে সাক্ষরতার হার ৮৪% এবং নারীদের মধ্যে এই হার ৭৩%। সারা ভারতের সাক্ষরতার হার ৫৯.৫%, তার চাইতে কালিম্পং এর সাক্ষরতার হার বেশি। এই শহরের জনসংখ্যার ৮% হল ৬ বছর বা তার কম বয়সী।
পালাউ জাতীয় ফুটবল দল
পালাউ জাতীয় ফুটবল দল (Palau national football team) হচ্ছে আন্তর্জাতিক ফুটবলে পালাউয়ের প্রতিনিধিত্বকারী পুরুষদের জাতীয় দল, যার সকল কার্যক্রম পালাউয়ের ফুটবলের সর্বোচ্চ নিয়ন্ত্রক সংস্থা পালাউ ফুটবল অ্যাসোসিয়েশন দ্বারা নিয়ন্ত্রিত হয়। এই দলটি এখন পর্যন্ত ফুটবলের সর্বোচ্চ সংস্থা ফিফার এবং তাদের আঞ্চলিক সংস্থা ওশেনিয়া ফুটবল কনফেডারেশনের সদস্যপদ লাভ করেনি। ১৯৮৭ সালের ২৭শে মার্চ তারিখে, পালাউ প্রথমবারের মতো আন্তর্জাতিক খেলায় অংশগ্রহণ করেছে; অস্ট্রেলিয়ার অ্যাডিলেডে অনুষ্ঠিত উক্ত ম্যাচে পালাউ তাফেয়ার কাছে ৬–২ গোলের ব্যবধানে পরাজিত হয়েছে।
৪,০০০ ধারণক্ষমতাবিশিষ্ট পালাউ জাতীয় স্টেডিয়ামে এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় পালাউয়ের কররে অবস্থিত। বর্তমানে এই দলের ম্যানেজারের দায়িত্ব পালন করছেন শন ওয়াকার।
ফিফা এবং ওশেনিয়া ফুটবল কনফেডারেশনের সদস্যপদ না থাকার ফলে পালাউ এপর্যন্ত একবারও ফিফা বিশ্বকাপ এবং ওএফসি নেশন্স কাপে অংশগ্রহণ করতে পারেনি।
র‌্যাঙ্কিং
ফিফার সদস্যপদ না থাকার ফলে ফিফা বিশ্ব র‌্যাঙ্কিংয়ে পালাউয়ের কোন স্থান নেই। অন্যদিকে, বিশ্ব ফুটবল এলো রেটিংয়ে পালাউয়ের সর্বোচ্চ অবস্থান হচ্ছে ২২২তম (যা তারা ১৯৯৮ সালে অর্জন করেছিল) এবং সর্বনিম্ন অবস্থান হচ্ছে ২৩৯। নিম্নে বর্তমানে বিশ্ব ফুটবল এলো রেটিংয়ে অবস্থান উল্লেখ করা হলো:
হেনরিক ইবসেন
হেনরিক যোহান ইবসেন (জন্ম মার্চ ২০, ১৮২৮ – মে ২৩, ১৯০৬) একজন স্বনামধন্য নরওয়েজীয় নাট্যকার যিনি আধুনিক বাস্তবতাবাদী নাটকের সূত্রপাত করেছেন। তাকে সম্মান করে বলা হয় আধুনিক নাটকের জনক। ইবসেন নরওয়ের সর্বকালের শ্রেষ্ঠ লেখক এবং সবচেয়ে গুরুত্বপূর্ণ নাট্যকার হিসেবে আসীন। তিনি নরওয়ের জাতীয় প্রতীকে পরিণত হয়েছেন বলা যায়।
তার যুগে তার নাটককে রুচিশীল ভাবা হত না, কেননা তখন পারিবারিক জীবন ছিল ভিক্টোরীয় আদর্শের ওপর প্রতিষ্ঠিত এবং এ আদর্শের বাইরে কিছু করাকে ভাল চোখে দেখা হত না। ইবসেনের কর্ম মানবচরিত্রের বিভিন্ন বাস্তব দিক সম্পর্কে কথা বলে।
ইবসেন আধুনিক মঞ্চনাটক প্রতিষ্ঠা করেছেন সামাজিক মূল্যবোধের বিভিন্ন উপাদানকে সমালোচকের দৃষ্টিতে পর্যালোচনা করে। ভিক্টোরীয় যুগে নাটকগুলো কেবল সামাজিক মূল্যবোধ সম্পর্কে কথা বলবে এমন ভাবা হত; যেখানে সত্য সর্বদাই কালো শক্তির বিরুদ্ধে জয়লাভ করবে এবং সব নাটকই তৎকালীন সামাজিক মূল্যবোধের গুণগান গেয়ে শেষ হবে। ইবসেন এই ধারার বিপক্ষে যেয়ে নাটকের সমাপ্তিতে বৈচিত্র্য আনেন এবং নতুন ধারার জন্ম দেন। শেক্সপিয়ারের মতো ইবসেনকেও ইউরোপীয় ধারার অন্যতম শ্রেষ্ঠ নাট্যকার হিসেবে বিবেচনা করা হয়।
পরিবার ও যৌবন
নরওয়ের শিয়েন এলাকার সচ্ছল ব্যবসায়ী পরিবারে ইবসেনের জন্ম হয়। তার বাবা নুড ইবসেন ও মা ম্যারিচেন অ্যাটেনবার্গ। তাদের জাহাজে করে কাঠ পরিবহনের ব্যবসা ছিল। নরওয়ের প্রাচীন ও স্বনামধন্য পরিবারের একটি ছিল ইবসেনের পরিবার। জর্জ ব্র্যান্ডেসের কাছে লেখা এক চিঠিতে ইবসেন তার পরিবারের কথা প্রকাশ করেছেন। তার জন্মের কিছুদিন পরেই তার পরিবারের আর্থিক অবস্থার বেশ অবনতি ঘটে। তার মা দুঃখ থেকে বাঁচার আশায় ধর্মে মনোনিবেশ করেন। তার বাবা বিষন্নতার শিকার হন। একারণে তার রচিত চরিত্রগুলোর মাঝে তার বাবা-মায়ের ছায়া লক্ষ্য করা যায়। আর্থিক সঙ্কটের কারণে মানুষের মূল্যবোধের অবক্ষয় তার নাটকের একটি প্রধান ভাব। এছাড়া মানুষের গোপন ঘটনার কারণে দ্বন্দ্ব্বও তার রচনার আরেকটি প্রধান বিষয়।
পনের বছর বয়সে ইবসেন ঘর ছাড়েন। ফার্মাসিস্ট হওয়ার মানসে তিনি ছোট্ট শহর গ্রিমস্টাডে আস্তানা গাড়েন এবং এখানেই তার নাটক লেখার সূত্রপাত হয়। ১৮৪৬ সালে তিনি এক গৃহ পরিচারিকার গর্ভে অবৈধ সন্তানের পিতা হন কিন্তু তার পিতৃত্ব তিনি অস্বীকার করেন। ইবসেন বিশ্ববিদ্যালয়ে ভর্তির উদ্দেশ্যে তৎকালীন ক্রিস্টিয়ানিয়ায় (বর্তমান অসলো) যান। কিন্তু বিশ্ববিদ্যালয়ে পড়ার চিন্তা বাদ দিয়ে (তার বিশ্ববিদ্যালয়ে পড়ার প্রাথমিক প্রচেষ্টা ব্যর্থ হয়, কেননা তিনি ভর্তি পরীক্ষায় উত্তীর্ণ হতে পারেননি) নাটক রচনায় আত্মনিয়োগ করেন। তার প্রথম উপন্যাস ক্যাটিলিনা (১৮৫০) একটি বিয়োগান্তক উপন্যাস, যা তিনি Brynjulf Bjarme ছদ্মনামে প্রকাশ করেন। তখন তার বয়স ছিল মাত্র ২২ বছর। তবে এই নাটক মঞ্চায়িত হয় নি। তার প্রথম মঞ্চস্থ নাটক হচ্ছে দ্য বুরিয়াল মন্ড (১৮৫০), যা খুব কমই নজর কেড়েছে। তবুও নাট্যকার হওয়ার রাস্তা থেকে ইবসেন পিছু হটেননি। এই নাটকগুলোর পর কয়েক বছরে ইবসেন কিছুই প্রকাশ করেননি।
জীবন ও সাহিত্য
বার্গেনের একটি নরওয়েজীয় নাট্যগোষ্ঠীতে তিনি পরবর্তী কয়েক বছর চাকরি করেন। এখানে তিনি ১৪৫টিরও বেশি নাটকে নাট্যকার, পরিচালক এবং প্রযোজক হিসেবে কাজ করেছেন। এ সময়ে তিনি তার নতুন কোন নাটক প্রকাশ করেননি। নাট্যকার হিসবে সাফল্য লাভে ব্যর্থ হলেও এই গোষ্ঠীতে তিনি অনেক অভিজ্ঞতা সঞ্চার করেছেন যা পরবর্তীকালে তার লেখার কাজে এসেছে।
ইবসেন ১৮৫৮ সালে ক্রিস্টিয়ানিয়াতে আসেন এবং ক্রিস্টিয়ানিয়ার জাতীয় থিয়েটারের সৃজন পরিচালক নিযুক্ত হন। তিনি সুজানা থোরেনসেন নামীয় ভদ্রমহিলাকে বিয়ে করেন, যার গর্ভে তার একমাত্র সন্তান সিগার্ড ইবসেন জন্ম নেয়। এই দম্পতি খুবই অর্থকষ্টের মধ্যে দিনাতিপাত করেছেন এবং নরওয়ের জীবন নিয়ে ইবসেন খুব হতাশাগ্রস্ত ছিলেন। ১৮৬৪ সালে তিনি ক্রিস্টানিয়া ত্যাগ স্বেচ্ছা নির্বাসনে ইতালি চলে যান। তিনি এর পরের ২৭ বছর আর স্বদেশে ফিরে আসেননি। যখন ২৭ বছর পর তিনি দেশে ফিরেন, ততদিনে তিনি নাট্যকার হিসেবে খ্যাতির শীর্ষে আরোহণ করেছেন।
তার পরবর্তী নাটক ব্র্যান্ড (১৮৬৫) তাকে সমালোচকদের প্রশংসা কুড়ায়, যেটির জন্য তিনি ছিলেন ক্ষুধার্থের মত অপেক্ষা করছিলেন। এটি তাকে আর্থিক সফলতাও এনে দেয়। ১৮৬৭ সালে তিনি প্রকাশ করেন পিয়ার গিন্ট, যেটির সুরারোপ করেছেন জনপ্রিয় সুরকার এডভার্ড গ্রেগ। যদিও ইবসেন আগেই ডেনীয় দার্শনিক কিয়েরকেগরের রচনার সাথে আগেই পরিচিত ছিলেন, তবুও তার ব্রান্ড নাটকের আগে তার প্রকাশ দেখা যায় নি। এরপর থেকে কিয়েরকেগরের আদর্শ নিয়ে তিনি গভীরভাবে ভাবতে শুরু করেন। প্রথমে তার বন্ধু জর্জ ব্রান্ডেস ইবসেনের সাথে কিয়েরকেগরের তুলনা করলে ইবসেন বিরক্ত হয়েছিলেন। ইবসেন পরে কিয়েরকেগরের রচনায় আকৃষ্ট হন এবং Either/Or ও ফিয়ার এন্ড ট্রেম্বলিং বই দুটি পড়েন। ইবসেনের পরবর্তী নাটক ''পিয়ার গিন্ট' কিয়েরকেগরের সচেতন নজরে এসেছিল।
সাফল্যের সাথে সাথে ইবসেনের আত্মবিশ্বাস বৃদ্ধি পেতে থাকে এবং তিনি নাটকে তার বিশ্বাস, বিচার ও চেতনার প্রকাশ ঘটাতে শুরু করেন। এই ধরনের নাটককে তিনি নাম দিয়েছেন "drama of ideas"। তার পরবর্তী নাটকের সিরিজকে ইবসেন নাটকের স্বর্ণযুগ বলা হয়ে থাকে, যেখানে তার ক্ষমতা, সৃজনীশক্তি ও প্রভাবের পূর্ণ প্রকাশ ঘটেছে। এই ধরনের নাটক তখন ইউরোপে বিতর্কের জন্ম দিয়েছিল।
আ ডল'স হাউজ এর পর ইবসেন লেখেন গোস্টস (১৮৮১), যাতে ভিক্টোরিয়ান নৈতিকতার ধারার উগ্র বর্ণনা ছিল। এখানে একজন বিধবা তার যাজকের কাছে প্রকাশ করেন যে, তিনি তার বিয়ের সময় তার খারাপ দিকগুলো গোপন করেছিলেন। যাজক পরামর্শ দেন তার তৎকালীন বাগদত্তাকে পরকীয়া সত্ত্বেও বিয়ে করার জন্য এবং মহিলা সে অনুযায়ী বিয়েও করেছিলেন এই আশায় যে তার ভালবাসায় তারা একত্রিত হতে পারবে। কিন্তু তিনি যা চেয়েছিলেন তা হয়নি। তার স্বামীর পরকীয়া তার মৃত্যু পর্যন্ত চালিয়েছেন এবং এরফলে তার সন্তান সিফিলিসগ্রস্থ হয়ে পরে। এই রোগের নাম শোনাও তখন কলঙ্ক হিসেবে বিবেচিত হত।
তপু বর্মন
তপু বর্মন (জন্ম: ২০ ডিসেম্বর ১৯৯৪) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব বসুন্ধরা কিংস এবং বাংলাদেশ জাতীয় দলের হয়ে একজন কেন্দ্রীয় রক্ষণভাগের খেলোয়াড় হিসেবে খেলে থাকেন।
২০১১–১২ মৌসুমে, বাংলাদেশী ক্লাব ঢাকা মোহামেডানের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ৩ মৌসুম অতিবাহিত করেছেন। অতঃপর ২০১৫–১৬ মৌসুমে তিনি শেখ রাসেলে যোগদান করেছেন। শেখ রাসেলে ১ মৌসুম অতিবাহিত করার পর শেখ জামালের সাথে চুক্তি স্বাক্ষর করেছেন। পরবর্তীকালে, তিনি ঢাকা আবাহনী এবং সাইফের হয়ে খেলেছেন। ২০১৯–২০ মৌসুমে, তিনি সাইফ হতে বসুন্ধরা কিংসে যোগদান করেছেন।
২০১৪ সালে, তপু বাংলাদেশ অনূর্ধ্ব-২৩ দলের হয়ে বাংলাদেশের বয়সভিত্তিক পর্যায়ে অভিষেক করেছিলেন। তিনি একই বছরে বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ৪৫ ম্যাচে ৬টি গোল করেছেন। দলগতভাবে, তপু এপর্যন্ত ২টি শিরোপা জয়লাভ করেছেন, যার সবগুলো ঢাকা আবাহনীর হয়ে জয়লাভ করেছেন।
প্রারম্ভিক জীবন
তপু বর্মন ১৯৯৪ সালের ২০শে ডিসেম্বর তারিখে বাংলাদেশের নারায়ণগঞ্জে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
তপু বাংলাদেশ অনূর্ধ্ব-২৩ দলের হয়ে খেলার মাধ্যমে বাংলাদেশের প্রতিনিধিত্ব করেছেন। ২০১৪ সালের ১৫ই আগস্ট তারিখে তিনি ২০১৪ এশিয়ান গেমসে আফগানিস্তান অনূর্ধ্ব-২৩ দলের বিরুদ্ধে ম্যাচে বাংলাদেশ অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন। বাংলাদেশের বয়সভিত্তিক দলের হয়ে তিনি প্রায় ২ বছরে ৭ ম্যাচে অংশগ্রহণ করেছেন।
২০১৪ সালের ২৪শে অক্টোবর তারিখে, মাত্র ১৯ বছর ১১ মাস ৫ দিন বয়সে, উভয় পায়ে ফুটবল খেলায় পারদর্শী তপু শ্রীলঙ্কার বিরুদ্ধে এক প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। উক্ত ম্যাচের ৭৩তম মিনিটে রক্ষণভাগের খেলোয়াড় ইয়াসিন খানের বদলি খেলোয়াড় হিসেবে তিনি মাঠে প্রবেশ করেন। ম্যাচটি ১–১ গোলে ড্র হয়েছিল। বাংলাদেশের হয়ে অভিষেকের বছরে তপু সর্বমোট ২ ম্যাচে অংশগ্রহণ করেছেন। জাতীয় দলের হয়ে অভিষেকের ১ বছর ২ মাস ৫ দিন পর, বাংলাদেশের জার্সি গায়ে প্রথম গোলটি করেন; ২০১৫ সালের ২৮শে ডিসেম্বর তারিখে, ভুটানের বিরুদ্ধে ম্যাচের প্রথম গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেন। ২০২০ সালের ১৯শে জানুয়ারি তারিখে, তিনি শ্রীলঙ্কার বিরুদ্ধে এক প্রীতি ম্যাচে বাংলাদেশের হয়ে প্রথমবারের মতো অধিনায়কের দায়িত্ব পালন করেন, ম্যাচটি বাংলাদেশ ৩–০ গোলের ব্যবধানে জয়লাভ করেছিল।
সামষ্টিক অর্থনীতি
সামষ্টিক অর্থনীতি (বা বৃহৎ অর্থনীতি) হচ্ছে অর্থনীতির একটি শাখা যা জাতীয় বা আঞ্চলিক অর্থনীতির সামগ্রিক কর্মদক্ষতা, কাঠামো ও আচরণ নিয়ে আলোচনা করে। সামষ্টিক অর্থনীতি অর্থনীতির দুইটি সাধারণ মুল ক্ষেত্রের একটি। সামষ্টিক অর্থনীতিবিদগন পুরো অর্থনীতি কর্মকাণ্ড বোঝার জন্য জিডিপি, বেকারত্বের হার ও মূল্য সুচকের মত সামগ্রিক নির্দেশক নিয়ে আলোচনা করে। সামষ্টিক অর্থনীতিবিদগন মডেল উন্নয়ন করে থাকে যা কিছু উপাদানের মধ্যে সম্পর্ক ব্যাখ্যা করে, যেমন জাতীয় আয়, উৎপাদন, ভোগ, বেকারত্ব, মুদ্রাষ্ফীতি, সঞ্চয়, বিনিয়োগ, আন্তর্জাতিক বাণিজ্য এবং আন্তর্জাতিক অর্থব্যবস্থা। অন্য দিকে, ব্যষ্টিক অর্থনীতি একক উপাদানের কর্মকাণ্ডের উপর প্রাথমিক আলোকপাত করে যেমন, ফার্ম ও ভোক্তা, এবং তাদের আচরণ নির্দিষ্ট বাজারে দাম ও পরিমাণ কীভাবে নির্ধারন করে তা নিয়ে আলোচনা করেন।
সামষ্টিক অর্থনীতি একটি বিশাল শিক্ষাক্ষেত্র, এখানে গবেষণার দুইটি দিক রয়েছে:জাতীয় আয়ে (বাণিজ্য চক্র) স্বল্পকালীন স্থানান্তরের কারণ ও প্রভাব এবং দীর্ঘকালীন অর্থনৈতিক প্রবৃদ্ধি (জাতীয় আয় বৃদ্ধি) নির্ধারনের চেষ্টা করা।সামষ্টিক অর্থনীতি মডেল ও তাদের প্রভাব সরকার ও বৃহৎ [সংস্থা] উভয়েরই উন্নয়ন ও অর্থনৈতিক নীতি ও ব্যবসা পরিস্থিতি মুল্যায়নের জন্য ব্যবহৃত হয়।
সামষ্টিক অর্থনৈতিক তত্ত্ব উন্নয়ন
thumb|300px|মাইক্রোইকোনমিকস সার্কুলেশন "সামষ্টিক অর্থনীতি" ধারনাটি ১৯৩৩ সালে নরওয়েজিয়ান অর্থনীতিবিদ রাগনার ফ্রিশের একই উদ্দেশ্যে ব্যবহৃত "সামষ্টিক পদ্ধতি" ধারণা থেকে এসেছে। এবং বিগত সময়ে এই ক্ষেত্রের প্রচুর বিস্তৃত উপাদান অনুধাবন করার একটি দীর্ঘ প্রচেষ্টা রয়েছে। ইহা বিগত সময়ের বাণিজ্য বিচ্যুতি ও আর্থিক অর্থনীতি গবেষণার সামগ্রিক ও বিবর্ধন।
মার্ক ব্লাগ, অর্থনৈতিক চিন্তাধারার একজন উল্লেখযোগ্য ইতিহাসবিদ, তার "Great Economists before Keynes: 1986" রচনায় বলেন যে, সুইডিশ অর্থনীতিবিদ নুট উইকসেল " কম কিংবা বেশি হউক আধুনিক সামষ্টিক অর্থনীতির প্রতিষ্টায় অবদান রয়েছে।
বুনিয়াদী অর্থনীতি ও অর্থের পরিমাণ তত্ত্ব
মূল নিবন্ধ: অর্থের পরিমাণ তত্ত্ব
বিংশ শতাব্দীর প্রথম দিকে অর্থের পরিমাণ তত্ত্ব সামষ্টিক অর্থনীতি মডেলের সমর্থনে বুনিয়াদী অর্থনীতিবিদদের নিয়ন্ত্রণে আসে। এই তত্ত্ব বিনিময় সমীকরন সৃষ্টি করে: সমীকরনটিতে বলা হয় যে, অর্থের যোগানের সময় অর্থের প্রবাহ (একটি বিনিময় প্রক্রিয়ায় নগদ অর্থ একজন থেকে অন্য জনের নিকট কত গতিতে স্থানান্তরিত হয়) হচ্ছে অপ্রকৃত উৎপাদনের (মূল্যস্তর কালীন উৎপাদিত দ্রব্য ও সেবার পরিমান) সমান। বুনিয়াদী অর্থনীতিবিদগন, যেমন ইর্ভিং ফিশার দেখান যে, স্বল্প কালে প্রকৃত আয় ও অর্থের প্রবাহ স্থিতিশীল হতে পারে, অতএব, এই তত্ত্বের মুলকথা হচ্ছে, মুল্য স্তর পরিবর্তিত হতে পারে অর্থের যোগান পরিবর্তনের মাধ্যমে। অর্থের বুনিয়াদী পরিমাণ তত্ত্ব প্রকাশ করে যে, অর্থের চাহিদা স্থিতিশীল এবং অন্যান্য উপাদান যেমন সুদের হার হতে স্বাধীন। অর্থনীতিবিদগন মহামন্দার সময়ে অর্থের বুনিয়াদী পরিমাণ তত্ত্ব নিয়ে প্রশ্ন তোলেন যেখানে অর্থের চাহিদা ও অর্থের প্রবাহ ব্যর্থ হয়।
কেইন্সের পরবর্তী সময়কাল
অর্থনীতির একটি চ্যালেঞ্জ ছিল যে সামষ্টিক অর্থনীতি ও ব্যষ্টিক অর্থনীতি মডেলের মধ্যে সমন্বয় সাধন। ১৯৫০ সাল হতে শুরু করে সামষ্টিক অর্থনীতিতে সামষ্টিক আচরনের ব্যষ্টিক ভিত্তিক মডেল সমুহেরে উন্নয়ন সাধিত হতে থাকে, যেমন ভোগ সমীকরন। ডাচ অর্থনীতিবিদ জান টিম্বার্গেন সর্বপ্রথম জাতীয় সামষ্টিক অর্থনৈতিক মডেল উন্নয়ন করেন, যা তিনি নেদারল্যান্ডের জন্য তৈরি করেন এবং পরবর্তীতে দ্বিতীয় বিশ্বযুদ্ধের পর [মার্কিন যুক্তরাষ্ট্র], যুক্তরাজ্যে প্রয়োগ করেন। প্রথম বিশ্ব সামষ্টিক অর্থনৈতিক মডেল হার্টন ইকোনোমেট্রিক ফোরকাষ্টিং এ্যাসোসিয়েট (Wharton Econometric Forecasting Associates)-এর লিন্ক প্রকল্পে (LINK project) লরেন্স ক্লেইন আরম্ভ করেন এবং তার ফলে তিনি ১৯৮০ সালে অর্থনীতিতে নোবেল পুরস্কার অর্জন করেন।
তত্ত্ববিদ যেমন [জে আর রবার্ট লুকাস] পরামর্শ (১৯৭০ সালে) দেন যে, সামষ্টিক অর্থনীতির অন্তত: কিছু প্রচলিত কেন্সীয়ান মতবাদ ( জন মায়ার্ড কেইন্স পরবর্তী) বিতর্কিত যেমন সেগুলো ব্যক্তিগত আচরণ সম্পর্কে অনুমিত শর্ত থেকে পাওয়া নয়, কিন্তু সামষ্টিক অর্থনীতির চলক সমুহের মধ্যে পর্যবেক্ষণমুলক বিগত সহসম্পর্ক ভিত্তির বিপরীত। কখনও কখনও নব্য কেন্সীয়ান সামষ্টিক অর্থনীতিতে ব্যষ্টিক অর্থনীতির মডেল গুলোকে সামষ্টিক অর্থনীতির তত্ত্বের কাছাকাছি নিয়ে যাওয়ার জন্য সাধারণ ভাবে উপস্থাপন করা হয় এবং কিছু কেইন্সীয়ান বাদী একটি ধারনার প্রতিদন্দ্বিতা করে যে, যদি মডেল সমুহ বিশ্লেষন গুরুত্বপূর্ণ হলে ব্যষ্টিক অর্থনীতি কাঠামো আবশ্যিক। একটি সাদৃশ্য পাওয়া যায় যে, পরিমাপ গত পদার্থ বিদ্যার বিষয় সমুহ বাস্তব তত্ত্বের সহিত পুরোপুরি সামঞ্জস্য পূর্ণ নয় এর মানে এই নয় যে, বাস্তব মতবাদ ভুল।
চিন্তাধারার বিভিন্ন স্কুল সমুহ সবসময় সরাসরি প্রতিযোগিতা করেনা, কখনও কখনও তারা ভিন্ন ভিন্ন উপসংহারে পৌছে। সামষ্টিক অর্থনীতি গবেষণার একটি বৃদ্ধিপ্রাপ্ত ক্ষেত্র। অর্থনৈতিক গবেষণার লক্ষ্য একেবারে সঠিক ফলাফল বের করা নয়, বরঞ্চ কিছুটা কার্যকরী ( এম. ফ্রেডম্যান, ১৯৫৩)। ফ্রেডম্যানের মতে, একটি অর্থনৈতিক মডেল তথ্যের সঠিক ব্যবহার বা মডেল প্রতিষ্ঠার উপযুক্ত করার জন্য সঠিক ভাবে পুন: পুন: পর্যবেক্ষণ করতে হবে।
বিশ্লেষনের প্রকৃতি
অর্থনীতির দুইটি ভিন্ন প্রকৃতির মধ্যে সাধারণ পার্থক্য হচ্ছে: কেইন্সীয়ান অর্থনীতিতে চাহিদার উপর আলোকপাত করা হয় এবং যোগান অর্থনীতিতে যোগানের উপর আলোকপাত করা হয়। অন্যের পুরোপুরি ব্যতিক্রম গৃহীত হতে দেখা যায়না, কিন্তু বেশির ভাগ স্কুল অন্যের তাত্ত্বিক কাঠামোর উপর প্রভাব রাখার চেষ্টা চালায়।
সামষ্টিক অর্থনীতির পরিধিঃ সামষ্টিক চলক ব্যাখ্যা, আয় ও নিয়োগ তত্ত্ব ব্যাখ্যা, জাতীও আয় ব্যাখ্যা।
হার্ডিঞ্জ ব্রিজ
হার্ডিঞ্জ ব্রিজ বাংলাদেশের পাবনা জেলার ঈশ্বরদী উপজেলার পাকশী থেকে কুষ্টিয়া জেলার ভেড়ামারা উপজেলা পর্যন্ত যুক্তকারী একটি রেলসেতু। এটি বাংলাদেশের সবচেয়ে দীর্ঘ রেলসেতু হিসেবে পরিচিত। পাবনা জেলার পাকশী রেলস্টেশনের দক্ষিণে পদ্মা নদীর উপর এই সেতুটি অবস্থিত। এই সেতুর নির্মাণকাল ১৯০৯-১৯১৫। তৎকালীন ভাইসরয় লর্ড হার্ডিঞ্জের নাম অনুসারে এই সেতুর নামকরণ করা হয়। হার্ডিঞ্জ ব্রিজের দৈর্ঘ্য ১,৭৯৮.৩২ মিটার বা ৫৮৯৪ফুট বা ১.৮ কিমি। এর উপর দুটি ব্রড-গেজ রেললাইন রয়েছে।
অবস্থান
হার্ডিঞ্জ ব্রিজ পাবনার ঈশ্বরদী উপজেলাধীন পাকশী ইউনিয়ন ও কুষ্টিয়ার ভেড়ামারা উপজেলার মাঝে পদ্মা নদীর উপর অবস্থিত। হার্ডিঞ্জ ব্রিজ ভেড়ামারা ও ঈশ্বরদী উপজেলার একটি ঐতিহ্যবাহী স্থাপনা।ভেড়ামারা উপজেলা সদর হতে প্রায় ৮.৫ কিমি উত্তরে এবং ঈশ্বরদী উপজেলার সদর হতে প্রায় ৮ কিমি দক্ষিণে পদ্মা নদীর উপর সেতুটি অবস্থিত।
ইতিহাস
১৮৮৯ খ্রিষ্টাব্দে তৎকালীন অবিভক্ত ভারত সরকার অসম, ত্রিপুরা, নাগাল্যান্ড ও উত্তরবঙ্গের সঙ্গে কলকাতার যোগাযোগ সহজতর করার লক্ষ্যে পদ্মা নদীর উপর ব্রিজ নির্মাণের প্রস্তাব করে। পরবর্তীতে ১৯০৮ খ্রিষ্টাব্দে সেতু নির্মাণের মঞ্জুরী লাভের পর ব্রিটিশ প্রকৌশলী স্যার রবার্ট গেইলস সেতুটি নির্মাণের দায়িত্ব গ্রহণ করেন।
১৯০৯ খ্রিষ্টাব্দে সেতু নির্মাণের সমীক্ষা শুরু হয়। ১৯১০-১১ খ্রিষ্টাব্দে পদ্মার দুই তীরে সেতু রক্ষার বাঁধ নির্মাণ হয়। ১৯১২ খ্রিষ্টাব্দে সেতুটির গাইড ব্যাংক নির্মাণের কাজ শুরু হয়। পাশাপাশি সেতুর গার্ডার নির্মাণের কাজ শুরু হয়। গার্ডার নির্মাণের জন্য কূপ খনন করা হয়। ২৪ হাজার শ্রমিক দীর্ঘ ৫ বছর অক্লান্ত পরিশ্রম করে ১৯১৫ খ্রিষ্টাব্দে সেতুটির নির্মাণ কাজ শেষ করেন। তৎকালীন অবিভক্ত ভারতের ভাইসরয় ছিলেন লর্ড হার্ডিঞ্জ। তার নামানুসারে সেতুটির নামকরণ করা হয় হার্ডিঞ্জ ব্রীজ। সেতুটির নির্মাণে ব্যয় হয়েছিল ৩ কোটি ৫১ লক্ষ ৩২ হাজার ১ শত ৬৪ টাকা। সেতুটির দৈর্ঘ্য ৫ হাজার ৮ শত ফুট। ব্রিজটিতে ১৫টি স্প্যান আছে। ১৯৭১ খ্রিষ্টাব্দে মুক্তিযুদ্ধের সময় সেতুটিতে বোমা ফেলা হলে ১২ নম্বর স্প্যানটি ক্ষতিগ্রস্ত হয়। যেগুলো পরে মেরামত করা হয়েছে।
হার্ডিঞ্জ ব্রিজ ঈশ্বরদী ভেড়ামারা সীমানায় পদ্মা নদীর উপর অবস্থিত। সেতুটি দিয়ে শুধু ট্রেন চলাচল করে। বাংলাদেশ রেলওয়ে সেতুটির রক্ষণাবেক্ষণ ও নিরাপত্তার দায়িত্বে রয়েছে। ২০১৫ খ্রিষ্টাব্দে এই হার্ডিঞ্জ ব্রিজ নির্মাণের শতবর্ষ পূর্ণ হয়।
ডেনিয়েল স্কায়ী
ডেনিয়েল স্কায়ী (জন্ম জুন ১৯, ২০০০) একজন মার্কিন গায়ক এবং গীতিকার, তিনি প্রতিপালিত হন মার্কিন যুক্তরাষ্ট্রের ফ্লোরিডা রাজ্যের হলিউড শহরে এবং বর্তমানে তিনি ক্যালিফোর্নিয়া রাজ্যের লস অ্যাঞ্জেলেস শহর ভিত্তিক একজন গায়ক। মূলত, ভিডিও সমূহে তার জনপ্রিয়তা এবং বিভিন্ন গান শোনার অ্যাপ এবং অ্যাপল এর আইটিউন্স চার্টে তার অর্জন শুরু হয় তার প্রথম প্রকাশকারী একক প্রকাশের পর থেকেই, যেটি তিনি প্রকাশ করেন ২০১৪ সালের ডিসেম্বরে। ২০১৬ সালের সেপ্টেম্বর মাসে তার এই এককটিই তাকে রেকর্ড লেবেল আরসিএ এর সাথে চুক্তিবদ্ধ হওয়ার সুযোগ বয়ে আনে। তিনি তার জনপ্রিয়তার পথে অস্বাভাবিকভাবে যাত্রা শুরু করেন, তিনি জনপ্রিয় অ্যাপ ইনস্ট্রাগ্রাম এ জনপ্রিয় গান সমূহের মাত্র ১৫ সেকেন্ডের কভারের ভিডিও পোষ্ট করার মাধ্যমে, যেখানে তিনি ২.৫ মিলিয়ন অনুসারী অর্জন করে নেন, প্রাথমিকভাবে যেখানে তিনি ইউটিউব অথবা অন্য আরো প্রচলিত গানের সাথে সংযুক্ত ওয়েবসাইট গুলোর উপর নজর দেননি, ২০১৪ সালে তিনি তার প্রথম নিজেস্ব একক "মেইবি" প্রকাশ করেন। এই গানটির বর্তমান সময় পযন্ত ইউটিউবে ৪.৯ মিলিয়ন বার দেখা হয়েছে। তার পরবর্তী নজেস্ব এককটি ছিল "লাভসিক ডে", এরপরে ২০১৫ সালের মে মাসে তিনি "অল আই ওয়ান্ট"নামে আরেকটি একক প্রকাশ করেন, যেখানে তার সহশিল্পী হিসেবে কন্ঠ দেন মার্কিন ইন্টারনেট ব্যক্তিত্ব এবং অভিনেতা কেমেরন ডালাস, যেটি জনপ্রিয় মার্কিন রেডিও চ্যানেল "আইহার্টরেডিও" তে প্রথম অাত্বপ্রকাশ পায় এবং যেটি মার্কিন যুক্তরাষ্ট্র, যুক্তরাজ্য, কানাডা, স্পেন, অস্ট্রেলিয়া এবং ব্রাজিলের "আই টিউন্সের" তালিকায় স্থান পায়, ৪ঠা মে, এটি আত্বপ্রকাশ পাওয়ার দিনেই মার্কিন যুক্তরাষ্ট্রের তালিকায় সেরা ৩৪ নম্বরে উঠে আসে। "অল আই ওয়ান্ট" গানটির ভিডিও এখন পযন্ত ইউটিউবে ২৪ মিলিওনেরও বেশি বার দেখা হয়েছে, এছাড়াও এককটি, গান শোনার জনপ্রিয় অ্যাপ স্পোটিফাইতে ১৫ মিলিয়নেরও বেশি বার শোনা হয়েছে। ২০১৫ সালে তিনি বিস্তৃতভাবে সফর করেছেন, যেগুলোর মধ্যে ডিগিফেস্ট সফরটি তে তার সফর সঙ্গী ছিলেন ডেমি লোভাটো, ম্যগকন, সানসেশন, এ্যারন কার্পেন্টার এবং আরো অনেকে। ওই বছরেরই তিনি মার্কিন মেসি'স নামক বিভাগীয় দোকান সমূহের মালিকানা প্রতিষ্ঠানের মেসি'স ব্যাকট্যু স্কুল নামক প্রচারাভিযানের অংশ হিসেবে গান পরিবেশন করার জন্য নির্বাচিত হন। তার "উই গট আস" নামক এককটি স্পোটিফাইতে ৫.৯ মিলিয়ন বার শোনার কারণে, মার্কিন শিশুতোষ চ্যানেল নিকেলোডিয়ন তাকে ২০১৬ সালের মার্চের "বাজ ট্রাক আর্টিষ্ট" হিসেবে অ্যাখ্যা দেয়। ২০১৬ সালের জুলাই মাসে প্রকাশ প্রকাশ করা তার "স্মাইল" এককটির গানের ভিডিওটি ইউটিউবে মুক্তির ৬ মাসের মধ্যেই ৫.৮ মিলিয়নেরও বেশি বার দেখা হয়, এবং সেপ্টেম্বরে মার্কিন জনপ্রিয় কিশোর ম্যাগাজিন টাইগার বিট তাদের "১৯ আন্ডার ১৯" নামক বিশেষ প্রকাশনায় তার এই গানটিকে "সবচেয়ে প্রভাবশালী গান" এর বিভাগে মনোনীত করে। তিনি ২০১৬ সালের সেপ্টেম্বর মাসের অনুবর্তীতে, তার একক "গুড আস এট গেটস্" প্রকাশ করেন, যেটি প্রযোজক ছিলেন "চার্লি হেন্ডসাম" (কাইনি ওয়েষ্ট, আরিয়ানা গ্রান্ডে, ম্যাক মিলার) এবং তিনি এটি আরআরসিএ রেকর্ডসের সাথে চুক্তির সংযোগে প্রকাশ করেন, গানটি স্পোটিফাইতে তিন মমিলিয়নেরও বেশি বার শোনা হয়েছে এবং ইউটিউবে তিন মিলিয়ন বার দেখা হয়েছে। ২০১৭ সালের জানুয়ারী মাসে, তিনি আরসিএ রেকর্ডসের অধীনে প্রথম অফিসিয়াল একক "অন" প্রকাশ করেন, এবং ওই বছরের মার্চ মাসের শুরু থেকে তিনি জনপ্রিয় মার্কিন গায়ক বিবি রেক্সার সাথে সফর করেছেন।
লক্ষ্মণ পণ্ডিতা
লক্ষ্মণ পণ্ডিতা (বৈদ্যবল্লভ নামেও পরিচিত) ছিলেন বৈদ্যরাজবল্লভ -এর লেখক, যা ১৫ শতকে বিজয়নগর সাম্রাজ্যের সময় লেখা আয়ুর্বেদের উপর একটি সংস্কৃত বই। তিনি রাজা দ্বিতীয় বুক্কার পরমাচার্য ছিলেন।
তাঁর অন্য জনপ্রিয় কাজ হল যোগচন্দ্রিকা, আয়ুর্বেদিক চিকিৎসা সংক্রান্ত একটি গ্রন্থ।
কালনা
কালনা পশ্চিমবঙ্গের পূর্ব বর্ধমান জেলার একটি পৌর অঞ্চল তথা জেলার কালনা মহকুমার সদর। ভাগীরথীর পশ্চিম তীরে অবস্থিত এই শহরটি অম্বিকা কালনা নামে জনপ্রিয়। পঞ্চদশ-ষোড়শ শতকে এই স্থানটি উল্লিখিত হয়েছে আম্বুয়া বা অম্বুয়া মুলুক নামে। স্থানীয় দেবী অম্বিকার নামানুসারেই শহরের এই নামকরণ। জেলাসদর বর্ধমান শহরের থেকে প্রায় ৬০ কিলোমিটার দূরে অবস্থিত কালনায় একাধিক দর্শনীয় স্থান রয়েছে। এগুলির মধ্যে উল্লেখযোগ্য হল কালনার রাজবাড়ি, প্রতাপেশ্বর মন্দির, কৃষ্ণচন্দ্রজী মন্দির, লালজি মন্দির ও ১০৮ শিবমন্দির। ঐশ্বর্যপূর্ণ পোড়ামাটির মন্দির দ্বারা সমৃদ্ধ অম্বিকা কালনাকে আসলে “মন্দিরের শহর” বলা হয়।
ভূগোল
যে অক্ষ ও দ্রাঘিমাংশে কালনা শহর অবস্থিত তা হল : । সমুদ্রপৃষ্ঠ থেকে এই অঞ্চলের গড় উচ্চতা ১১ মিটার বা ৩৬ ফুট।
বর্ধমান জেলার অংশ কালনা শহরটি নদিয়া ও হুগলি জেলার সীমানার খুব কাছাকাছি অবস্থান করছে। বিখ্যাত তীর্থস্থান নবদ্বীপ ও মায়াপুর কালনার খুব কাছেই অবস্থিত।
ভাগীরথী, অজয় ও দামোদর নদের মধ্যবর্তী কৃষিসমৃদ্ধ পলল সমভূমিতে কালনার অবস্থান। এই অঞ্চলের তাপমাত্রা শীতকালে ১৭°-১৮° ও গ্রীষ্মকালে ৩০°-৩২°-এর কাছাকাছি থাকে।
জনপরিসংখ্যান
২০০১ সালের জনগণনা অনুসারে, কালনার জনসংখ্যা ৫২,১৩৬। এর মধ্যে পুরুষ ৫১% ও মহিলা ৪৯%। কালনার সার্বিক সাক্ষরতার হার ৭৭% ; যা জাতীয় গড় ৫৯.৫%-এর চেয়ে অনেকটাই বেশি। পুরুষ সাক্ষরতার হার ৮২% ও মহিলা সাক্ষরতা ৭২%। কালনার জনসংখ্যার ৯%-এর বয়স ৬ বছরের নিচে। পঞ্চাশের দশকে পূর্ব পাকিস্তান থেকে আগত শরণার্থীদের জনস্রোত এই অঞ্চলের জনসংখ্যার বৃদ্ধি ঘটাতে সাহায্য করেছিল।
দ্রষ্টব্য
১৭৫১-৫২ সালে প্রতিষ্ঠিত ২৫টি চূড়বিশিষ্ট কৃষ্ণচন্দ্রজী মন্দির কালনার অপর জনপ্রিয় দ্রষ্টব্য। এই জমকালো ইঁটের তৈরি পঞ্চ-বিংশতি রত্ন মন্দিরটির সামনে সংলগ্ন রয়েছে অপূর্ব অলঙ্করণে সমৃদ্ধ ত্রিখিলান প্রবেশ পথ বিশিষ্ট ঢালা ছাদের প্রলম্বিত বারান্দা। মন্দিরের গা অলঙ্কৃত মহাকাব্য ও পুরাণের বিভিন্ন দৃশ্যসম্বলিত পোড়ামাটির ফলকে সমৃদ্ধ। এছাড়াও ১৭৩৯ সালে প্রতিষ্ঠিত ২৫টি চূড়াবিশিষ্ট অপর মন্দির লালজি মন্দির এবং ১৮৪৯ সালে প্রতিষ্ঠিত রেখ দেউলের নিদর্শন প্রতাপেশ্বর মন্দিরও উল্লেখযোগ্য।
প্রজাপতি বাড়িও বিশেষ পরিচিত। এই দর্শনীয় বিরাট বাড়িটির বৈশিষ্ট্য একটি বিরাটাকার প্রজাপতি প্রতীক। অপূর্ব বন্দ্যোপাধ্যায় ১৯৪৭ সালে এই বাড়িতে কালীপূজার সূচনা করেন।
লালজি মন্দির
প্রাকার বেষ্টিত প্রাঙ্গনে ১৭৩৯ খ্রিষ্টাব্দে নির্মিত এই পঞ্চবিংশতি-রত্ন লালজি মন্দির সম শ্রেণীভুক্ত মন্দিরগুলির মধ্যে প্রাচীনতম। মন্দিরের সামনে রয়েছে একটি নাটমণ্ডপ এবং আর একটি পর্বতাকৃতি মন্দির যা গিরিগোবর্ধন নামে পরিচিত। মূল মন্দিরটি পোড়ামাটির অলঙ্করণে মণ্ডিত। এই ছবিতে কিছু পোড়ামাটির কাজের নমুনা দেখা যাচ্ছে। অন্যদিকে উঁচু ভিত্তির উপর উত্থিত এক খিলান প্রবেশ পথ ও ঈষৎ বক্র শিখর সমন্বিত প্রতাপেশ্বর মন্দিরটি ঊনবিংশ শতকের রেখ দেউলের একটি উৎকৃষ্ট উদাহরণ। মন্দিরের গায়ে রয়েছে পোড়ামাটির জমকালো অলঙ্করণ। মন্দিরের কাছেই রয়েছে একটি ছাদবিহীন রাসমঞ্চ।
২০২০ তে ভারতীয় ডাকবিভাগ ওডিশা, ছত্তিশগড়, উত্তরপ্রদেশ ও বাঁকুড়ার সেরা সাতটি টেরাকোটা মন্দির বেছে নিয়েছিল, যার মধ্যে জায়গা করে নিয়েছিল এই লালজি মন্দিরও।
শিক্ষা
১৯৪৩ সালে প্রতিষ্ঠিত কালনা কলেজ এই অঞ্চলের অন্যতম প্রাচীন শিক্ষাপ্রতিষ্ঠান। বর্ধমান বিশ্ববিদ্যালয়ের অধীনস্থ এই কলেজটি ন্যাক-এর বিচারে বি++ কলেজের মর্যাদাপ্রাপ্ত। এছাড়াও কালনায় বিভিন্ন মাধ্যমিক ও উচ্চমাধ্যমিক স্কুল আছে। এই অঞ্চলের উল্লেখযোগ্য স্কুলগুলি হল :
অর্থনীতি
বর্ধমান জেলার কালনা ও নদিয়া জেলার শান্তিপুর সুদূর অতীতকাল থেকেই হস্তচালিত তাঁত-ঐতিহ্যের জন্য বিখ্যাত। সেই কারণেই দেশভাগের পর ঢাকা থেকে অনেক দক্ষ তাঁতশিল্পী এই অঞ্চলে চলে এসে বসতি স্থাপন করেন। সরকারি উৎসাহ ও অর্থসাহায্যে তারা তাদের বংশগত পেশার পুনরুজ্জীবন ঘটান এবং এই অঞ্চলের অসামান্য তাঁত শিল্পেরও নবজন্ম ঘটে। শান্তিপুর, ফুলিয়া, সমুদ্রগড়, ধাত্রীগ্রাম ও অম্বিকা কালনায় আজও অপূর্ব নকশা ও রঙের সূক্ষ্ম মসৃণ টেক্সটাইল ও শাড়ি উৎপাদিত হয়ে চলেছে। কালনার খ্যাতি টাঙ্গাইল ও জামদানি শাড়ির জন্য। সমবায় ও বিভিন্ন সংস্থার মাধ্যমে উৎপন্ন দ্রব্য বাজারে পাঠানো হয়। রক্ষাবন্ধনী ও বিন্দি কালনায় উৎপাদিত হয়। এই শিল্প এই অঞ্চলের একপ্রকার কুটির শিল্প। অনেক মানুষ, বিশেষত মহিলারা এই শিল্পের সঙ্গে নিজেদের যুক্ত করে জীবিকা নির্বাহ করেন।
রাজনীতি
সিপিআই(এম) প্রার্থী অঞ্জলি মন্ডল ২০০৬ সালে তার নিকটতম প্রতিদ্বন্দ্বী তৃণমূল কংগ্রেসের আশিষ চক্রবর্তীকে পরাস্ত করে কালনা বিধানসভা কেন্দ্র থেকে জয়লাভ করেন। এর আগে সিপিআই(এম)-এর অঞ্জু কর ২০০১, ১৯৯৬, ১৯৯১, ১৯৮৭ ও ১৯৮২ সালে এই আসনে জয়লাভ করেছিলেন। এই নির্বাচনগুলিতে তার নিকটতম প্রতিদ্বন্দ্বীরা ছিলেন তৃণমূলের শ্রীধর বন্দ্যোপাধ্যায় (২০০১), কংগ্রেসের লক্ষণকুমার রায় (১৯৯৬), কংগ্রেসের ধীরেন্দ্রনাথ চট্টোপাধ্যায় (১৯৯১ ও ১৯৮৭) ও কংগ্রেসের সুধীর ঘোষ (১৯৮২)। ১৯৭৭ সালে সিপিআই(এম)-এর গুরুপ্রসাদ সিংহরায় জেএনপি-র দেবেন্দ্রবিজয় ঘোষকে পরাস্ত করে আসনটি দখল করেছিলেন।
১৯৭২ সালে কংগ্রেসের নুরুল ইসলাম মোল্লা এই আসনটিতে জয়লাভ করেন। সিপিআই(এম)-এর হরেকৃষ্ণ কোঙার এই আসনটি জিতেছিলেন ১৯৭১, ১৯৬৯, ১৯৬৭, ও ১৯৬২ সালে (সিপিআই প্রার্থী হিসেবে) । ১৯৫৭ ও ১৯৫১ সালে এটি ছিল দুই সদস্যবিশিষ্ট আসন। ১৯৫৭ সালে সিপিআই-এর হরেকৃষ্ণ কোঙার ও জমাদার মাঝি এই আসন থেকে জয়লাভ করেন। ১৯৫১ সালে জিতেছিলেন কংগ্রেসের বৈদ্যনাথ সাঁওতাল ও রাসবিহারী।
স্বাস্থ্য ও স্বাস্থ্য পরিষেবা
কালনা মহকুমায় চিকিৎসার প্রধান কেন্দ্র কালনা মহকুমা হাসপাতাল। হাসপাতালটি প্রতিষ্ঠিত হয় ১৯৭১ সালে। এসটিকেকে রোডের ধারে ১৩.৫৩ একর জমির উপর অবস্থিত এই হাসপাতালে মোট ৭০০টি বেড আছে। এবং তার সাথেই সুপার স্পেশালিটি হাসপাতাল আছে। এছাড়াও কলনাতে অনেক নর্সিংহোম রয়েছে। বর্ধমান জেলার যে সকল অঞ্চলের ভূগর্ভস্থ জলে আর্সেনিক দূষণ পাওয়া গেছে কালনা তার মধ্যে অন্যতম।
ঈশ্বরগঞ্জ কলেজ
ইতিহাস
ময়মনসিংহ জেলার ঈশ্বরগঞ্জ উপজেলায় সর্ব প্রথম ১৯৬৮ সালে ঈশ্বরগঞ্জ ডিগ্রি কলেজ প্রতিষ্ঠিত হয় পুরাতন ব্রহ্মপুত্র নদের শাখা কাঁচামাটিয়া নদীর তীর ঘেষে। এর ঠিক অপর পাশে রয়েছে ঈশ্বরগঞ্জ আইডিয়াল কলেজ। তাই জায়গাটি কলেজ রোড নামেই পরিচিত।
গ্রন্থাগার
কলেজটির একটি সমৃদ্ধ পাঠাগার রয়েছে যেখানে বিভিন্ন বিষয়াবলীর উপর লেখকের বইসহ নানাবিধ প্রকাশনা সরবরাহ করা হয়ে থাকে। প্রকাশনাগুলোর মধ্যে রয়েছে প্রতিষ্ঠানটির নিজস্বভাবে প্রকাশিত ম্যাগাজিন সহ বহিঃর্বিশ্বের বিভিন্ন প্রকাশনা। প্রতিষ্ঠানটিতে আধুনিক সরঞ্জামমন্ডিত একটি সুসজ্জিত কম্পিউটার ল্যাব রয়েছে।
সহশিক্ষা কার্যক্রম
লেখাপড়ার পাশাপাশি ঈশ্বরগঞ্জ ডিগ্রি কলেজে শিক্ষা-সহায়ক কার্যক্রমকেও বিশেষ গুরুত্ব দেয়া হয়।
রেউনিওঁ ফুটবল লিগ
রেউনিওঁ ফুটবল লিগ (Ligue Réunionnaise de Football, Réunionese Football League; এছাড়াও সংক্ষেপে আরএফএল নামে পরিচিত) হচ্ছে রেউনিওঁয়ের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৫৬ সালে প্রতিষ্ঠিত হয়েছে। এটি এখন পর্যন্ত ফুটবলের সর্বোচ্চ সংস্থা ফিফার সদস্যপদ লাভ করেনি, এর পাশাপাশি প্রতিষ্ঠার ৩৬ বছর পর ১৯৯২ সালে সংস্থাটি তাদের আঞ্চলিক সংস্থা ক্যাফের সদস্যপদ লাভ করে। এই সংস্থার সদর দপ্তর রেউনিওঁয়ের সেঁ দেনিতে অবস্থিত।
এই সংস্থাটি রেউনিওঁয়ের পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে রেউনিওঁ প্রিমিয়ার লিগ এবং কু দে লা রেউনিওঁয়ের মতো প্রতিযোগিতার সকল কার্যক্রম পরিচালনা করে। বর্তমানে রেউনিওঁ ফুটবল লিগের সভাপতির দায়িত্ব পালন করছেন ইভে এতেভে।